Baek Ji-young. Baek Ji-young (: ; 1976-yil 25-martda tugʻilgan), Baek Z Young nomi bilan tanilgan janubiy koreyalik qoʻshiqchi. U oʻzining debyutini 1999-yilda, "Sorrow" albomining chiqishi bilan qilgan. Faoliyati davomida u sakkizta studiya albomini chiqargan va Mnet Asian Music Awardsda „Eng yaxshi ayol ijrochi“ va „Eng yaxshi OST“ mukofotlarini qoʻlga kiritgan. Faoliyati. Baek oʻzining musiqiy faoliyatini 1999-yilda boshlagan va Janubiy Koreya raqs sahnasiga oʻzining birinchi "Sorrow" albomi bilan kirib kelgan. Birinchi singli, „선택“ ("tanlov") lotincha ritmlarni aks ettirgan birinchi koreys pop qoʻshiqlaridan biri edi. Singl chartlarda yuqori oʻrinlarni olgan va u qisqa muddatda 2000-yil aprel oyida chiqarilgan va 360 000 nusxada sotilgan ikkinchi "Rouge" albomi bilan oʻzining debyutini davom ettirgan. "Tres" albomi chiqqanidan ikki yil oʻtgach, Baek oʻzining toʻrtinchi "Smile" albomini 2003-yil sentyabr oyida namoyish etgan, u yil davomida chartda 46-oʻrinni egallagan. 2006-yil mart oyida Baek oʻzining beshinchi albomi "Smile Again"ni chiqardi. Albomdagi uning birinchi singli „사랑 안해“ ("Men sevmayman") uning lotin uslubidagi qolgan singllaridan farqli oʻlaroq, ballada janrida ijro etilgan edi. Garchi bu sezilarli oʻzgarish boʻlsa-da, qoʻshiq maʼlum ijrochilik shoulari jadvallarida birinchi oʻrinni egallagan. Bu oʻzgarish doimiy boʻlmagan, chunki albomda koʻplab lotin/raqs musiqalari, jumladan „Ez Do Dance“ singli ham bor edi. U bu singlni 2006-yilning yozi oxirigacha ijro etgan. 2006-yil noyabr oyida Baek MKMF mukofotlarida „Eng yaxshi ayol yakkaxon xonanda“ nominatsiyasida gʻolib boʻlib, „Overseas Viewer“ mukofotiga nomzod boʻlgan. Shaxsiy xayoti. Baek aktyor Jung Suk-wonga 2013-yil 2-iyun kuni Sheraton Grande Walkerhillda turmushga chiqdi. Er-xotin 2011-yilda uchrasha boshlagan va shu vaqtning oʻzida ular birinchi farzandini kutayotgan edilar. Biroq, 2013-yil 27-iyunda Baekning homiladorligi toʻrt oylik muddatida tushib qolgani tasdiqlangan. 2017-yil 22-may kuni Baek birinchi farzandi Jung Ha-im ismli qizini dunyoga keltirgan.